Spoločná slovensko-česká súťaž hádzanárok

**Spoločná slovensko-česká súťaž hádzanárok** alebo **Slovensko-česká interliga hádzanárok** (ang. *Women Handball International League*; skr. **WHIL**; neoficiálne, ale bežne sa používa aj názov *Interliga*) je spoločná súťaž najlepších slovenských a českých ženských hádzanárskych klubov. Hrá sa od roku 2002 systémom každý s každým dvojkolovo doma a vonku. V sezóne 2017/18 došlo k zmene názvu súťaže, WHIL nahradil názov MOL Liga.

## Doterajšie ročníky
### Sezóna 2002/03
V úvodnom ročníku súťaže 2002/03 štartovalo spolu 13 družstiev, z toho:
* 6 slovenských (Šaľa, Michalovce, Inter Bratislava, Partizánske, Šurany a HK Nitra)
* 6 českých (Olomouc, Slavia Praha, Zlín, Veselí nad Moravou, Cheb a Kunovice)
* 1 rakúsky (Hypo Niederösterreich) 

Historicky prvým víťazom súťaže sa stal rakúsky veľkoklub Hypo Niederösterreich.

### Ďalšie sezóny
V ďalších ročníkoch štartovali v interlige už len slovenské a české kluby:
* 2003/04: 12 družstiev (6 zo Slovenska + 6 z Česka); víťaz Slovan Duslo Šaľa
* 2004/05: 11 družstiev (6 zo Slovenska + 5 z Česka); víťaz IUVENTA Michalovce; (Lokomotiva Cheb pred začiatkom súťaže z finančných dôvodov odstúpila)
* 2005/06: 12 družstiev (6 zo Slovenska + 6 z Česka); víťaz IUVENTA Michalovce
* 2006/07: 12 družstiev (6 zo Slovenska + 6 z Česka); víťaz IUVENTA Michalovce
* 2007/08: 12 družstiev (6 zo Slovenska + 6 z Česka); víťaz HK Slovan Duslo Šaľa
* 2008/09: 11 družstiev (5 zo Slovenska + 6 z Česka); víťaz IUVENTA Michalovce; (HK ŠKP Banská Bystrica počas súťaže z finančných dôvodov odstúpila)
* 2009/10: 12 družstiev (6 zo Slovenska + 6 z Česka); víťaz DHC Slavia Praha
* 2010/11: 14 družstiev (6 zo Slovenska + 8 z Česka); víťaz DHC Slavia Praha, najlepším slovenským celkom sa stala IUVENTA Michalovce, ktorá obsadila druhé miesto.
* 2011/12: 13 družstiev (5 zo Slovenska + 8 z Česka); víťaz HK Britterm Veselí nad Moravou
* 2012/13: 13 družstiev (5 zo Slovenska + 8 z Česka); víťaz DHK Baník Most, majstrom Slovenska sa stala IUVENTA Michalovce
* 2013/14: 13 družstiev (4 zo Slovenska + 8 z Česka); víťaz IUVENTA Michalovce, majstrom Slovenska sa stala IUVENTA Michalovce
* 2014/15: 12 družstiev (4 zo Slovenska + 8 z Česka); víťaz IUVENTA Michalovce, majstrom Slovenska sa stala IUVENTA Michalovce
* 2015/16: 13 družstiev (5 zo Slovenska + 8 z Česka); víťaz IUVENTA Michalovce, majstrom Slovenska sa stala IUVENTA Michalovce
* 2016/17: 13 družstiev (5 zo Slovenska + 8 z Česka); víťaz IUVENTA Michalovce, majstrom Slovenska sa stala IUVENTA Michalovce
*2017/18: 13 družstiev (5 zo Slovenska + 8 z Česka); víťaz základnej časti DHK Baník Most, majstrom Slovenska sa stala IUVENTA Michalovce
*2018/19: 12 družstiev (4 zo Slovenska + 8 z Česka); víťaz IUVENTA Michalovce, majstrom Slovenska sa stala IUVENTA Michalovce
*2019/20: 14 družstiev (6 zo Slovenska + 8 z Česka); sezoná predčasne ukončená bez víťazov z dôvodu Pandémie COVID-19

## Národné play-off Slovenska a Česka
Po skončení súťaže sa 4 najlepšie slovenské a české družstvá v konečnej tabuľke WHIL stávajú účastníkmi národného play-off Slovenska a národného play-off Česka, kde bojujú o tituly majstrov ako aj o ďalšie medailové umiestenie v svojich krajinách. Národné play-off sa hrá vyraďovacím systémom (semifinále, o 3. miesto a finále) spravidla na tri, príp. na dva víťazné zápasy.

## Referencie


## Pozri aj
* Extraliga hádzanárov
* 1. liga hádzanárok
* 2. liga hádzanárok

## Externé odkazy
* WHIL na oficiálnej stránke Slovenského zväzu hádzanej 
* WHIL na oficiálnej stránke Českého svazu házené 

Kategória:Slovenské hádzanárske súťaže
Kategória:České hádzanárske súťaže